I 126 f.Kr. ble hans far Demetrios II myrdet, tilskyndet av hans mor Kleopatra Thea. Hun tok da selv makten og styrte som medregent og på vegne av sin unge sønn, men snart sørget hun for at også han døde. Han må da ha vært mellom 15 og 20 år gammel. Det er oppgitt to forskjellige motiv som årsaken for denne handlingen: I henhold til en versjon hadde han forsøkt å kreve tronen alene uten hennes samtykke, men i henhold til den andre versjon var hun redd for at han før eller siden ville kreve hevn for mordet på hans far.